Hondjie kry nuwe kans op lewe ná kaak-chirurgie | Huisgenoot
Hondjie kry nuwe kans op lewe ná kaak-chirurgie
Klein Harold speel weer lekker ná sy operasie. Foto: Facebook
Harold, 'n driejarige brakkie, se kaak was bykans heeltemal verbrokkel, maar op 29 Oktober het veeartsspesialiste by die Onderstepoort Veeartseny Akademiese Hospitaal (OVAH) in Pretoria 'n eerste in Suid-Afrika behaal toe hulle Harold se kaak met 'n titaniumplaat geheg het.
Harold is 'n paar jaar gelede by 'n diereskuiling aangeneem, en sy nuwe eienaars het besluit om hom na Animal Think Tank, 'n dieresorgsentrum in Sandton, te neem. Niki Elliott van die organisasie vertel jy kon byna nie 'n hond sien onder die bos hare wat Harold gehad het nie.